Evan

Ruby Saw

Ruby Saw

Evan
Sorsok 5.

© Ruby Saw © Book Dreams Kiadó

Minden jog fenntartva!

Szerkesztő: Fáy Linett

Borítóterv: Zsigmond-Bárdos Melinda

Kép forrása: Freepik

Felelős kiadó: Book Dreams Kiadó

Elérhetőségek: +3620/461-0685

info@bookdreams.hu • www.bookdreams.hu

facebook.com/bookdreamskiado

instagram.com/bookdreamskiado

ISBN E-pub: 978-963-586-034-0

ISBN Mobi: 978-963-586-035-7

Book Dreams Kiadó

2021

Tracklist:

Evan lejátszási listája:

Blue Man Group feat. Gavin Rossdale – The Current

Bryan Adams – Here I Am

Garbage – Cherry Lips

Gavin Rossdale – Love Remains The Same

Hoobastank – The Reason

Joan Osborne – One Of Us

OneRepublic – Didn’t I

OneRepublic feat. Timbaland – Apologize

Placebo – The Bitter End

Republica – Ready To Go

Robbie Williams – Millennium

"Mindig két lábbal álltam a földön, de ennek vége szakadt, amikor a sors az utamba sodorta azt, amire a lelkem mélyén mindig is vágytam.„

Evan

Nem vagyok egy bonyolult ember. Olyannak vallom magam, aki két lábbal áll a földön. Nem hiszek a hókuszpókuszokban, az élet utáni életben, szerintem a déjá vu jelenséget is csak azért találták ki, mert unatkoztak. Egyedül abban hiszek, bármihez van elég erőm. Ám a karma egy mocskos állat! Most jogosan merülhet fel a kérdés: Na, de, Evan! A karmában meg hiszel?! Mhm, ebben már igen. Ehhez már volt szerencsém. És egyébként... Lehet, hogy az abrakadabrás dolgokban is hiszek egy picikét. Mondom, lehet.

A gyerekkorom meg a fiatalkorom említésre sem méltó. Hála istennek boldog és gondtalan családban nőttem fel. Édesapám biztonsági szakemberként dolgozott. Neki aztán mindenféle végzettsége volt, ami ehhez a témakörhöz köthető. Mindig is ámulatba ejtett, hogy mennyi mindenre képes figyelni, mennyi mindent tud irányítani. A helyi pláza biztonsági főnöke volt, többször bevitt a munkahelyére, és ott döntöttem el, hogy én is valami hasonlót szeretnék csinálni. Apa támogatott is ebben, tekintve, hogy a bátyám inkább a jogot választotta.